ΓΡΑΠΤΗ ΕΡΩΤΗΣΗ E-0072/01

υποβολή: Elisabeth Jeggle (PPE-DE) προς την Επιτροπή

(22 Ιανουαρίου 2001)

Θέμα: Μέτρα που μπορεί να λάβει η ΕΕ για την στήριξη της γεωργίας κατά τη διάρκεια της κρίσης της ΣΕΒ

Η κρίση της ΣΕΒ έχει προκαλέσει τη μεγάλη μείωση της ζήτησης προϊόντων βοείου κρέατος κάθε είδους. Τούτο έχει επιδεινώσει ακόμη περισσότερο την κρίσιμη εισοδηματική κατάσταση των κτηνοτρόφων και συνιστά απειλή για την επιβίωση ορισμένων εκμεταλλεύσεων. Η ίδια κατάσταση ισχύει και στην περίπτωση των σφαγείων.

Για το λόγο αυτό, θέτω τις ακόλουθες ερωτήσεις:

1. Ανταποκρινόμενη στις απαιτήσεις της ΕΕ, η Γερμανία πρόκειται να εξετάσει όλα τα θηλυκά βοοειδή ηλικίας άνω των 30 μηνών, που προορίζονται για πώληση και εν συνεχεία για σφαγή, για να διαπιστωθεί αν έχουν προσβληθεί από την ΣΕΒ. Προβλέπει η Επιτροπή οποιαδήποτε δυνατότητα να περιληφθούν στο καθεστώς παρέμβασης αυτά τα κρέατα πουπόκεινται σε αρνητικούς ελέγχους·

2. Οι απαιτήσεις του γερμανικού Ομοσπονδιακού Ιδρύματος Γεωργίας και Τροφίμων όσον αφορά τη συμπερίληψη των αρσενικών βοοειδών στο καθεστώς παρέμβασης δεν είναι, κατά τα φαινόμενα, δυνατό να τηρηθούν. Πιστεύει η Επιτροπή ότι θα ήταν δυνατό να προσανατολίζονται περισσότερο τα κριτήρια για τη διάθεση κρεάτων στην παρέμβαση σύμφωνα με την καταλληλότητά τους· Μπορεί να ανοίξει το καθεστώς παρέμβασης ώστε να περιληφθούν, τουλάχιστον προσωρινά, αρσενικά βοοειδή άνω των 24 μηνών·

3. Πιστεύει η Επιτροπή ότι θα ήταν δυνατό να αυξηθεί η πριμοδότηση κατά τη σφαγή μόσχων 1-7 μηνών και βάρους κάτω των 159,6 χλγ από την ισχύουσα τιμή ύψους 65 γερμ. μάρκων στο επίπεδο της πριμοδότησης για μεγάλα βοοειδή (129 γερμ. μάρκα)·

4. Είναι δυνατό να καταβάλλεται για την πάχυνση αρσενικών βοοειδών πριμοδότηση στο ύψος της ειδικής πριμοδότησης για αρσενικά βοοειδή για θέσεις σε μονάδες πάχυνσης (εκτατικοποίηση), με στόχο την ελάφρυνση της αγοράς·

5. Τι μέτρα λαμβάνει η Επιτροπή για να εξακριβωθούν τα αίτια εμφάνισης και μετάδοσης της ΣΕΒ· Μετέχει δε στη διενέργεια ελέγχων σε ζώντα ζώα· Υπάρχει σχετικό χρονοδιάγραμμα·

6. Η καταστροφή ζωικών και οστεΐκών αλεύρων έχει αυξήσει τη ζήτηση φυτικών πρωτεΐνών. Μπορεί να προβλεφθεί για το 2001 ειδική ρύθμιση σύμφωνα με την οποία να μπορούν οι γεωργοί να καλλιεργούν φυτικές πρωτεΐνες στις εκτάσεις προσωρινής παύσης της καλλιέργειας, για δική τους χρήση, σε ανάλογο επίπεδο με τη μέση ετήσια παραγωγή της εκμετάλλευσης·

7. Λόγω της διακοπής των ενεργειών σφαγής, είναι δυνατό να μην πληρούται ο συντελεστής πυκνότητας 2,0 ΜΖΖ/εκτάριο. Πως θα ληφθεί το γεγονός αυτό στο επίπεδο των πριμοδοτήσεων και στις επιδοτήσεις εκτατικοποίησης στο πλαίσιο των γεωργικών προγραμμάτων·

Συμπληρωματική απάντησητου κ. Fischler εξ ονόματος της Επιτροπής

(11 Οκτωβρίου 2001)

1. Ο κανονισμός της Επιτροπής (ΕΚ) αριθ. 2777/2000 της 18ης Δεκεμβρίου 2000 περί θεσπίσεως εξαιρετικών μέτρων στήριξης για την αγορά βοείου κρέατος(1) προβλέπει ότι όλα τα ζώα (αρσενικά και θηλυκά) ηλικίας άνω των 30 μηνών θα πρέπει ναποβληθούν σε εξέταση με αρνητικά αποτελέσματα όσον αφορά τη Σπογγώδη Εγκεφαλοπάθεια των Βοοειδών (ΣΕΒ) ώστε να μπορεί το κρέας τους να χρησιμοποιείται για την ανθρώπινη κατανάλωση. Μόνο η κατηγορία Γ (βόδια) μπορούν να είναι ηλικίας άνω των 30 μηνών και ταυτόχρονα επιλέξιμη για αγορές παρέμβασης,πό τον όρο φυσικά ότι θα έχουνποβληθεί σε εξέταση με αρνητικά αποτελέσματα.

Θα πρέπει εντούτοις να επισημανθεί ότι ο κανονισμός (ΕΚ) αριθ. 690/2001 της 3ης Απριλίου 2001 για τη θέσπιση ειδικών μέτρων στήριξης της αγοράς στον τομέα του βοείου κρέατος(2) προβλέπει ένα ειδικό καθεστώς αγορών ειδικά για τα ζώα ηλικίας άνω των 30 μηνών τα οποία δεν είναι επιλέξιμα για τις συνήθεις αγορές παρέμβασης. Αλλά και σ'αυτή την περίπτωση μόνο το κρέας των ζώων που έχειποστεί έλεγχο με αρνητικά αποτελέσματα μπορεί να γίνει αποδεκτό βάσει αυτού του καθεστώτος.

2. Μόνο το βοδινό κρέας που έχει δηλωθεί ως κατάλληλο για την ανθρώπινη κατανάλωση σύμφωνα με την Κοινοτική Κτηνιατρική Υγειονομική Νομοθεσία μπορεί να γίνει αποδεκτό για αγορά παρέμβασης.

Η Επιτροπή δεν έχει πρόθεση να προβεί σε αγορές παρέμβασης και για ταύρους μεγαλύτερης ηλικίας επειδή η ενίσχυση της αγοράς θεωρείται πιο αποτελεσματική μέσω της αγοράς νεότερων ζώων, δεδομένου του απόλυτου περιορισμού όσον αφορά τις αγορές κατά παρέμβαση που ενέκρινε το Συμβούλιο.

3. Η πριμοδότηση σφαγής για τα μοσχάρια προβλέπεται στο βασικό κανονισμό του Συμβουλίου (ΕΚ) αριθ. 1254/1999 της 17ης Μαΐου 1999 σχετικά με την κοινή οργάνωση της αγοράς στον τομέα του βοείου κρέατος(3) και μπορεί να τροποποιηθεί μόνο σ'αυτό το πλαίσιο. Η πριμοδότηση αποτελεί αναπόσπαστο μέρος της αποζημίωσης για τις μειώσεις των τιμών που συμφωνήθηκαν στο πλαίσιο του προγράμματος δράσης 2000, και καθώς οι τιμές στον τομέα του μοσχαρίσιου κρέατος ήταν αισθητάψηλότερες για ένα μεγάλο διάστημα σε σύγκριση με το επίπεδο που επιδιωκόταν με το πρόγραμμα δράσης 2000, θα ήταν δύσκολο να αιτιολογηθεί οποιαδήποτε αύξηση της πριμοδότησης.

4. Η τροποποίηση των βασικών κανόνων για τις πριμοδοτήσεις αρσενικών ζώων αποτελούν επίσης αρμοδιότητα του Συμβουλίου. Το Συμβούλιο έκρινε πρόσφατα ορισμένες τροποποιήσεις προκειμένου να επιτευχθεί μεσοπρόθεσμα μια καλύτερη ισορροπία στην αγορά της Κοινότητας αλλά η πρόταση του Αξιότιμου Μέλους του Κοινοβουλίου δεν περιλαμβανόταν μεταξύ των τροποποιήσεων που εγκρίθηκαν.

5. Έχει δημιουργηθεί ένα ευρύ πρόγραμμα παρακολούθησης της ΣΕΒ ώστε ναπάρχει μία σαφής εικόνα των επιπτώσεων της ΣΕΒ στην Κοινότητα. Στο πλαίσιο αυτό του προγράμματος όλα τα ενήλικα βοοειδή που σφάζονται με προορισμό την ανθρώπινη κατανάλωση θα πρέπει ναποβληθούν σε έλεγχο ΣΕΒ ενώ όλα τα ενήλικα βοοειδή που πεθαίνουν στα αγροκτήματα θα πρέπει ναποβάλλονται σε έλεγχο επί ένα ολόκληρο έτος. Το πρόγραμμα αυτό δημιουργήθηκε μέσω της ανάπτυξης γρήγορων ελέγχων ΣΕΒ, οι οποίοι αξιολογήθηκαν από την Επιτροπή. Μια δεύτερη αξιολόγηση βρίσκεται προς το παρόν στο στάδιο της ολοκλήρωσης.

Εξάλλου, η Επιτροπή ενισχύει μια σειρά από ερευνητικά προγράμματα στο πλαίσιο του Πέμπτου Προγράμματος Πλαισίου για την Έρευνα και την Τεχνολογική Ανάπτυξη. Όπως αναφέρεται στην ανακοίνωση που αφορά τις ερευνητικές δραστηριότητες στην Ευρώπη σχετικά με τις Μεταδοτικές Σπογγώδεις Εγκεφαλοπάθειες (ΜΣΕ), που εγκρίθηκε από την Επιτροπή στις 12 Ιουνίου 2001(4), στις 31 Μαΐου 2001 δημοσιεύτηκε μία ειδική πρόσκληση για ερευνητικές προτάσεις. Η πραγματοποίηση πειραμάτων σε ζωντανούς οργανισμούς για προ-κλινικές διαγνώσεις αποτελεί έναν από τους τέσσερις τομείς προτεραιοτήτων που περιλαμβάνονται στην πρόσκληση.

6. Η Επιτροπή διαβίβασε το Μάρτιο του 2001 στο Συμβούλιο και στο Κοινοβούλιο μία ανάλυση της επίπτωσης της απαγόρευσης χρησιμοποίησης ζωικών αλεύρων στην αύξηση της ζήτησης για φυτικές πρωτεΐνες. Η Επιτροπή έκρινε ότι δεν θαπάρξουν προβλήματα εφοδιασμού σε φυτικές πρωτεΐνες κατά το 2001 λαμβανομένωνπόψη των διαθέσιμων ποσοτήτων τόσο στην κοινοτική όσο και στη διεθνή αγορά. Εξάλλου, έκρινε ότι η έγκριση επαναχρησιμοποίησης των εκτάσεων που έχουν παύσει να καλλιεργούνται για την παραγωγή φυτικών πρωτεϊνών θα αποδυνάμωνε τηνποχρεωτική παύση καλλιεργειών ως μέσου ελέγχου της παραγωγής και θα εμπεριείχε τον κίνδυνο να βρεθεί σε δύσκολη θέση η Κοινότητα κατά τις μελλοντικές συζητήσεις όσον αφορά τον αγροτικό τομέα στο πλαίσιο του Παγκόσμιου Οργανισμού Εμπορίου.

7. Ο κανονισμός της Επιτροπής (ΕΚ) αριθ. 192/2001 της 30ής Ιανουαρίου 2001 για την τροποποίηση του κανονισμού (ΕΚ) αριθ. 2342/1999 που καθορίζει τους λεπτομερείς κανόνες όσον αφορά τα καθεστώτα πριμοδοτήσεων στον τομέα του βοείου κρέατος(5) προβλέπει κάποιες εξαιρέσεις οι οποίες έχουν ως στόχο να λύσουν βραχυπρόθεσμα το πρόβλημα που δημιουργείται από την αύξηση του αριθμού των ζώων που προορίζονται για σφαγή ή για εξαγωγή.

(1) ΕΕ L 321 της 19.12.2000.

(2) ΕΕ L 95 της 5.4.2001.

(3) ΕΕ L 160 της 26.6.1999.

(4) COM(2001)323 τελικό.

(5) ΕΕ L 29 της 31.1.2001.